सिलवाल प्रकरणमा पनि सरकारले नै किर्ते गरेको हो । नयाँ सरकार गठन भएपछि वास्तविक छानबिन हुने र यो किर्ते प्रकरण सतहमा आउने निश्चित भएपछि प्रधानमन्त्री देउवा अत्तालिएका हुन् । उनीसँगै हालका मुख्यसचिव तथा तत्कालीन गृह मन्त्रालयका सचिव लोकदर्शन रेग्मी र तत्कालीन आइजिपी उपेन्द्रकान्त अर्याल पनि आत्तिएका छन् । यथार्थ छानबिन हुनासाथ यी तीनै जना जेल जाने सम्भावना छ । यो प्रकरणमा तत्कालीन गृहमन्त्री विमलेन्द्र निधि पनि पानीमाथिको ओभानो छैनन् ।
